
NR.  18   din  08.01.2025

REFERAT DE APROBARE
la proiectul de hotărâre privind aprobarea taxei de salubrizare și a Regulamentului de aplicare a taxei de salubrizare, pentru anul 2025 în UAT comuna Cleja, județul Bacău

Ținând cont de:
Hotărârea AGA ADIS nr. 12/ 23.10.2023 privind implementarea principiului plătește pentru cât arunci prin frecvențe diferite de colectare/ RFID;
Hotărârea AGA ADIS nr. 4/20.02.2024 privind aprobarea Proiectului "Management centralizat pentru implementarea instrumentului economic plăteşte pentru cât arunci, în aria de delegare a operatorului S.C. SOMA S.R.L.";
Adresa nr. 3637/07.11.2024 a ADIS Bacău prin care se estimează costurile serviciului de salubrizare pentru anul 2024 și necesitatea implementării instrumentului economic ”plătește pentru cât arunci”;
adresa email din 23.12.2024 înregistrată sub nr. 14775/23.12.2024 a ADIS Bacău prin care s-a transmis varianta rectificată la regulamentul de aplicare a instrumentului economic ,,Plătește pentru cât arunci” și Procedura operațională a aplicației de salubritate;
contractul de delegare a gestiunii serviciului de colectare și transport deșeuri municipale în municipiul Bacău și 22 de comune limitrofe nr. 1211/4003 din 06.05.2021;
referatul comun al  compartimentului impozite și taxe  și al compartimentului  urbanism și amenajarea teritoriului, mediu, salubrizare, avize și autorizații, înregistrat sub nr. 17 din 03.01.2025
Instrumentul economic “Plăteşte pentru cât arunci”(PPCA) are ca scop determinarea beneficiarilor sistemului de salubrizare al SMID Bacău de a colecta selectiv deșeurile.
Principiul de bază al acestui instrument economic este limitarea frecvenței lunare de colectare destinată deşeurilor reziduale, raportat la indicele de generare a deşeurilor, prin metoda reducerii frecvenţei de colectare, astfel încât fracţiile reciclabile şi vegetale să fie sortate corespunzător.

			În vederea operaţionalizării instrumentului economic«plăteşte pentru cât arunci», autorităţile administraţiei publice locale ale unităţii/subdiviziunii administrativ-teritoriale au competenţe exclusive să elaboreze şi să aprobe, după consultarea publică, regulamente locale privind implementarea instrumentului economic «plăteşte pentru cât arunci», prin aplicarea unuia sau mai multor elemente prevăzute la art.17alin.(5)lit.h) din Ordonanţa de urgenţă a Guvernului nr.92/2021,cu modificările şi completările ulterioare, respectiv volum, frecvenţă de colectare, greutate şi saci de colectare personalizaţi, după caz.
			Autorităţile administraţiei publice locale pot implementa şi sisteme de abonamente, bazate pe pachete cu un număr anual de ridicări ale containerelor/recipientelor. Diferenţele în plus sau în minus ale costurilor aferente se regularizează anual, conform prevederilor din regulamentul local.
Având în vedere:
-Legea nr. 101/2006 privind serviciul public de salubrizare a localităților, cu modificările și completările ulterioare;
-Ordinul nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;
- Ordonanța de Urgență 92/2021 privind regimul deșeurilor;
[bookmark: REF35]- Ordonanța de urgență a Guvernului nr. 196/2005 privind Fondul pentru mediu, aprobată cu modificări și completări prin Legea nr. 105/2006, cu modificările şi completările ulterioare;
- prevederile art.129, alin.(2), lit.b -d, alin.(4), lit.c și alin.(7), lit.n din OUG.57/2019 privind Codul Administrativ, cu modificările și completările ulterioare;
      Propun aprobarea  taxei de salubrizare pentru anul 2025 pe raza  comunei Cleja, județul Bacău,  tip abonament, după cum urmează:
1.  Pentru anul 2025 se stabilește o taxă de salubrizare de tip abonament în cuantum de 144 lei/an/gospodărie, pentru utilizatorii casnici, respectiv persoane singure/gospodărie, inclusiv proprietarii de locuințe care nu locuiesc tot anul  pe raza comunei Cleja. În cadrul abonamentului, utilizatorii casnici ai serviciului public de salubrizare beneficiază de 12 ridicări anuale a deșeurilor reziduale (pubela neagră) și un număr nelimitat de ridicări anuale a pubelei galbene (deșeuri reciclabile în amestec – plastic, metal, hârtie/carton), colectarea deșeurilor voluminoase, periculoase și textile în campanii, conform programărilor realizate de operatorul delegat,  în contractul de delegare nr. 1211/06.05.2021.
Colectările suplimentare a deșeurilor reziduale peste frecvența prevăzută la alin.1 se taxează suplimentar cu o sumă de 12 lei pentru fiecare pubelă neagră de 120 l colectată.
  2.  Pentru anul 2025 se stabilește o taxă de salubrizare de tip abonament în cuantum de 250 lei/an/gospodărie, pentru utilizatorii casnici, respectiv pentru gospodăriile formate din  două sau mai multe persoane. În cadrul abonamentului utilizatorii casnici ai serviciului public de salubrizare beneficiază de 24 ridicări anuale a deșeurilor reziduale (pubelă neagră)  și un număr nelimitat de ridicări anuale a  pubelei galbene  (deșeuri reciclabile în amestec – plastic, metal, hârtie/carton), colectarea deșeurilor voluminoase, periculoase și textile în campanii, conform programărilor realizate de operatorul delegat,  în contractul de delegare nr. 1211/06.05.2021. 
Colectările suplimentare a deșeurilor reziduale peste frecvența prevăzută la alin.1 se taxează suplimentar cu o sumă de 12 lei pentru fiecare pubelă neagră de 120 l colectată. 
      3 - Pentru anul 2025, taxa de salubrizare pentru utilizatorii serviciului de salubrizare persoane juridice (utilizatori non casnici, societăți comerciale, PFA-uri, Intreprinderi Individuale, Intreprinderi Familiale, Instituții publice, instituții de cult și orice alt tip de persoană juridică ce desfășoară activități pe raza teritorială a comunei Cleja) este în cuantum de 25 lei/lună/angajat, respectiv 300 lei/an/angajat.
      Totodată propun aprobarea Regulamentului  de aplicare a instrumentului economic “Plăteşte pentru cât arunci” (PPCA), conform prevederilor O.U.G. nr. 92/2021,  întocmit de către compartimentul impozite și taxe.
În cazul în care nu se va acoperi integral constul serviciului de salubrizare, deficitul financiar al serviciului se va acoperi în anul 2025 prin subvenții de la bugetul local.
	Față de cele prezentate mai sus, propun membrilor Consiliului Local adoptarea proiectului de hotărâre așa cum a fost inițiat.

